Komission asetus (ETY) N:o 1116/92, annettu 30 päivänä huhtikuuta 1992, yhteisön sisäisten ja ulkopuolisten markkinoiden tutkimusta koskevien toimenpiteiden jatkamisesta maito- ja maitotuotealalla



Virallinen lehti nro L 117 , 01/05/1992 s. 0079 - 0084

Suomenk. erityispainos Alue 3 Nide 42 s. 0006

Ruotsink. erityispainos Alue 3 Nide 42 s. 0006



KOMISSION ASETUS (ETY) N:o 1116/92, annettu 30 päivänä huhtikuuta 1992, yhteisön sisäisten ja ulkopuolisten markkinoiden tutkimusta koskevien toimenpiteiden jatkamisesta maito- ja maitotuotealalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 1632/91(2), ja erityisesti sen 4 artiklan, sekä katsoo, että yhteisön sisäisten ja sen ulkopuoliset markkinatutkimukset, jotka on aloitettu komission asetusten (ETY) N:o 723/78(3), sellaisena kuin se on muutettuna asetuksella (ETY) N:o 1223/78(4), sekä (ETY) N:o 1024/78(5), mukaisesti ja joita on viimeksi jatkettu komission asetuksella (ETY) N:o 1001/90(6), ovat osoittautuneet tehokkaiksi maitotuotteiden markkinoiden laajentamisessa yhteisössä ja sen ulkopuolella; tämän vuoksi markkinatutkimuksia olisi jatkettava keskipitkällä aikavälillä, yhteisön tutkimuslaitoksia, järjestöjä ja yksityisiä yrityksiä, joilla on tarvittava pätevyys ja kokemus, on tämän vuoksi uudelleen pyydettävä antamaan yksityiskohtaisia tutkimusohjelmia joko uusia tai entisiä täydentäviä, joiden täytäntöönpanosta ne vastaavat, tutkimuslaitosten, järjestöjen ja yksityisten yritysten, joille nämä toimenpiteet annetaan toteutettaviksi, on täytettävä tietyt edellytykset; niiden toiminta ei saisi olla ristiriidassa sellaisenaan kulutukseen tarkoitettujen maitotuotteiden myynninedistämistavoitteen kanssa; tästä syystä on välttämätöntä jättää huomiotta tutkimuslaitosten, yritysten ja järjestöjen, joiden toiminta koskee myös maitoa jäljittelevien tuotteiden ja maitotuotteiden tuotantoa, jakelua tai myynninedistämistä, ehdotukset, muiden yksityiskohtaisten sääntöjen osalta aiempien asetusten säännösten soveltaminen voidaan oleellisin osin uusia ottaen huomioon asiasta saatu kokemus, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Yhteisöstä peräisin olevien maidon ja maitotuotteiden yhteisön sisäisten ja sen ulkopuolisten markkinoiden laajentamiseksi tarkoitettua tutkimustyötä edistetään tässä asetuksessa säädetyin edellytyksin. 2 Edellä 1 kohdassa tarkoitettuna tutkimustyönä voidaan pitää erityisesti: a) yhteisön ulkopuolisten uusien maitotuotemarkkinoiden tai olemassa olevien markkinoiden laajentamismahdollisuuksien tutkimusta; b) markkinarakenteiden määritystä ja niiden vaikutuksia maitotuotteiden kysyntään; c) maitotuotteita korvaavien tuotteita sekä niiden koostumusta ja kaupan pitämistä koskevaa markkinatutkimusta; d) määritys- ja tarkastusmenetelmien ajanmukaistamista raakamaidon ja lämpökäsitellyn maidon valkuaisainepitoisuuden valvonnan mahdollistamiseksi; e) karjankasvatusmenetelmien ajanmukaistamista valkuaisaineiden ja rasvojen suhteen muuttamiseksi maidon luonnollisessa koostumuksessa; f) uuhen-, kutun- tai puhvelinmaidosta valmistettujen juustojen sisältämän lehmänmaidon pistokokeita koskevaa tutkimusta; g) maidon lämpökäsittelyn arviointia koskevaa tutkimusta; h) maidon ja maitotuotteiden yhtenäistä laadunvalvontaa koskevaa tutkimustyötä; i) voin sisältämien maidottomien rasva-aineiden ja muiden maitorasvapohjaisten tuotteiden pistokokeita sekä rasvaseosten maitorasvapitoisuuden määritystä koskevaa tutkimusta. 2 Toimenpiteet, jotka voivat haitata yhteisön kauppaa maito- ja maitotuotealalla kyseisten maiden kanssa, ei oteta huomioon. 3 Edellä 1 kohdassa tarkoitetut toimenpiteet toteutetaan kahden vuoden määräajan kuluessa 5 artiklan 1 kohdassa tarkoitetun sopimuksen allekirjoittamisesta, ja joka tapauksessa ennen 1 päivää tammikuuta 1995. 4 Edellä 3 kohdassa vahvistetusta määräajasta huolimatta: a) voidaan myöhemmin sopia sen pidentämisestä, jos sopimusosapuoli esittää hakemuksen tässä tarkoituksessa toimivaltaiselle elimelle ennen määräajan päättymistä sekä toimittaa todisteen siitä, että sopimuspuolesta riippumattomien poikkeuksellisten olosuhteisen vuoksi aluksi vahvistettua määräaikaa ei ole mahdollista noudattaa. Tämä pidennys ei voi olla enemmän kuin kuusi kuukautta; b) tämän asetuksen voimaantulosta toteutetut 1 kohdan h alakohdassa tarkoitetut toimenpiteet voidaan hyväksyä yhteisön rahoitettaviksi. 2 artikla 1 Edellä 1 artiklan 1 kohdassa tarkoitettuja toimenpiteitä voivat ehdottaa ja toteuttaa tutkimuslaitokset, järjestöt tai yritykset, joiden toimipaikka sijaitsee yhteisössä, ja: a) joilla on ehdotettujen toimenpiteiden toteuttamiseen tarvittava pätevyys ja kokemus; b) jotka pystyvät antamaan aiheelliset takeet siitä, että työt päätetään asianmukaisesti; Tutkimuslaitosten, järjestöjen tai yritysten, joiden toiminta koskee kokonaan tai osittain maitoa jäljittelevien tuotteiden ja maitotuotteiden tuotantoa, jakelua tai myynninedistämistä, ehdotuksia tai tarjouksia ei oteta huomioon. 2 Yhteisön rahoitus on enintään 75 prosenttia 1 artiklan 1 kohdassa tarkoitetuista toimenpiteistä aiheutuneista kustannuksista. Edellä 1 artiklan 1 kohdan c, d, f, g, h ja i alakohdassa tarkoitettujen toimenpiteiden osalta rahoitusta korotetaan 100 prosenttiin, jos töihin on kiinnostusta koko yhteisössä. 3 Edellä 1 artiklan 1 kohdassa tarkoitetuista toimenpiteistä aiheutuvat yleiset kustannukset rahoitetaan ainoastaan enintään kahden prosentin osalta hyväksytyistä kokonaiskustannuksista 10 000 ecuun. 3 artikla 1 Edellä 2 artiklan 1 kohdassa tarkoitettujen tutkimuslaitosten, järjestöjen ja yritysten on toimitettava ennen 1 päivää heinäkuuta 1992 jäsenvaltion nimeämälle toimivaltaiselle viranomaiselle, jäljempänä `toimivaltainen elin`, 1 artiklan 1 kohdassa tarkoitetut yksityiskohtaiset toimenpide-ehdotukset. Jos tätä päivää ei noudateta, ehdotusta pidetään mitättömänä. 2 Muut yksityiskohtaiset säännöt ehdotusten tekemisestä täsmennetään liitteessä. 4 artikla 1 Täydellisessä ehdotuksessa on oltava: a) tutkimuslaitoksen, järjestön tai yrityksen nimi ja osoite; b) kaikkia ehdotettuja tutkimuksia koskevat yksityiskohdat sekä täytäntöönpanon määräajat, odotetut tulokset ja mahdollisesti täytäntöönpanoon osallistuvat kolmannet osapuolet; ehdotettu tutkimustyö on kuvailtava perusteellisesti ja täsmällisesti ottaen huomioon tässä tarkoituksessa meneillään oleva tutkimustyö; c) näistä toimenpiteistä tarjottu veroton hinta, ilmoitettuna ecuina, sekä tämän määrän jakautuminen ja vastaava rahoitussuunnitelma; määrä jakautuu erityisesti henkilöstökuluihin, investointeihin, kulutustuotteisiin, raaka-aineisiin, tietojenkäsittelylaitteistokuluihin sekä matkakuluihin; d) toivotut maksua koskevat yksityiskohtaiset säännöt yhteisön rahoituksesta 7 artiklan 1 kohdan a tai b alakohdan mukaisesti; e) viimeisin saatavilla oleva toimintakertomus, ellei se ole jo toimivaltaisen elimen saatavilla. 2 Ehdotus on voimassa ainoastaan, kun a) sen esittää 2 artiklan 1 kohdassa määritellyt edellytykset täyttävä tutkimuslaitos, järjestö tai yritys; b) siihen liitetään kirjallinen sitoumus siitä, että tämän asetuksen säännöksiä sekä komission toimipaikkojen laatimia ja toimivaltaisen elimen tutkimuslaitoksille, järjestöille tai yrityksille toimittamia hallintoperusteita noudatetaan. Nämä hallintoperusteet ovat sopimuksen liitteenä ja ovat erottamaton osa sopimusta. 5 artikla 1 Ennen 1 päivää syyskuuta 1992 toimivaltaisen elimen: a) on tutkittava saatujen ehdotusten ja tarvittaessa niitä täydentävien asiakirjojen muoto ja sisältö. Toimivaltaisen elimen on varmistuttava siitä, että ehdotukset ovat 4 artiklan säännösten mukaisia ja pyydettävä tutkimuslaitoksia, järjestöjä ja yrityksiä tarvittaessa täydentämään ehdotuksiaan; b) on laadittava luettelo kaikista saaduista ehdotuksista ja toimitettava kyseinen luettelo sekä jäljennös kustakin ehdotuksesta komissiolle ja perusteltu lausunto erityisesti ehdotuksen yhdenmukaisuudesta sovellettavien säännösten osalta; Kuultuaan kyseisiä taloudellisia ryhmiä ja maidon ja maitotuotteiden hallintokomitean tutkittua ehdotukset neuvoston asetuksen (ETY) N:o 804/68(7) 31 artiklan nojalla komissio laatii mahdollisimman pian luettelon rahoitettavista ehdotuksista ja vahvistaa määräpäivän, jota ennen toimivaltaisten elinten on tehtävä hyväksyttyjä toimenpiteitä koskevat sopimukset tutkimuslaitoksen, järjestön tai yrityksen kanssa. Nämä sopimukset on laadittava vähintään niin monena kappaleena kuin on allekirjoittajia, ja tutkimuslaitosten, järjestöjen ja yritysten sekä toimivaltaisen elimen on allekirjoitettava ne. Toimivaltaiset elimet käyttävät tässä tarkoituksessa komission niille antamaa sopimusmallia. 2 Toimivaltainen elin tai komissio ilmoittaa tutkimuslaitoksille, järjestöille ja yrityksille mahdollisimman pian näiden ehdotusten tuloksesta. 6 artikla 1 Edellä 5 artiklan 1 kohdassa tarkoitetussa sopimuksessa toistetaan 4 artiklan säännökset tai viitataan niihin ja näitä säännöksiä täydennetään tarvittaessa lisäedellytyksin. 2 Toimivaltaisen elimen: a) on toimitettava mahdollisimman pian komissiolle jäljennös sopimuksesta; b) on valvottava sopimuksen määräysten noudattamista erityisesti seuraavin tarkastuksin: - hallinnon ja kirjanpidon tarkastukset aiheutuneiden kulujen ja rahoitusta koskevien säännösten noudattamisen valvomiseksi, - tarkastukset toimenpiteiden toteuttamisen yhdenmukaisuuden valvomiseksi sopimuksen määräysten kanssa, - tarvittaessa muut paikalla tehtävät tarkastukset. Sopimusosapuolille tehdään vähintään kaksi tarkastuskäyntiä sopimuksen voimassaoloaikana. 7 artikla 1 Maksu suoritetaan tutkimuslaitosten, järjestöjen tai yritysten ehdotuksessaan ilmoittaman vaihtoehdon mukaisesti: a) kuuden viikon määräajan kuluessa sopimuksen allekirjoittamispäivästä yhdessä erässä, joka voi olla korkeintaan 60 prosenttia sovitusta yhteisön rahoituksesta; b) tai neljän kuukauden välein neljässä erässä, joista kukin voi olla korkeintaan 20 prosenttia sovitusta yhteisön rahoituksesta ja joista ensimmäinen voidaan maksaa kuuden viikon määräajan kuluessa sopimuksen allekirjoittamispäivästä. Toimivaltainen elin voi kuitenkin sopimuksen täytäntöönpanon kuluessa: - lykätä erän maksua kokonaan tai osittain, kun se toteaa erityisesti 6 artiklan 2 kohdassa tarkoitetuissa tarkastuksissa, että kyseisten toimenpiteiden toteuttamisesta on poikettu tai että erän maksusta säädetyn päivän ja päivän, jona kyseiset kustannukset tosiasiallisesti aiheutuvat tutkimuslaitokselle, järjestölle tai yritykselle, välillä on merkittävä poikkeama, - poikkeuksellisesti maksaa erän kokonaan tai osittain aiemmin tutkimuslaitoksen, järjestön tai yrityksen perustellusta pyynnöstä, kun tämän on maksettava merkittävä osa kustannuksista päivänä, joka olisi merkittävästi aiempi kuin mitä näiden kustannusten yhteisön rahoituksen maksusta säädetään. 2 Kunkin erän maksamiseksi edellytetään toimivaltaiselle elimelle annettavaa vakuutta, joka on erän määrä korotettuna 10 prosentilla. 3 Vakuuksien vapauttamiseksi ja jäljelle jäävän summan maksamiseksi edellytetään: a) jäljempänä 8 artiklan 1 kohdassa tarkoitetun kertomuksen toimittamista komissiolle ja toimivaltaiselle elimelle ja tämän kertomuksen tietojen tarkastusta; b) että toimivaltainen elin toteaa tutkimuslaitoksen, järjestön tai yrityksen noudattaneen sopimuksessa vahvistettuja velvoitteita; c) että toimivaltainen elin toteaa tutkimuslaitoksen, järjestön tai yrityksen tai sopimuksessa erityisesti nimetyn kolmannen osapuolen maksaneen oman osuutensa säädetyssä tarkoituksessa. Tutkimuslaitoksen, järjestön tai yrityksen perustellusta pyynnöstä jäljelle jäävä määrä voidaan kuitenkin maksaa toimenpiteen toteuttamisen ja 8 artiklassa tarkoitetun kertomuksen antamisen jälkeen, jos yhteisön rahoituksen kokonaismäärän, korotettuna 10 prosentilla, kattavat vakuudet on annettu. 4 Jos 3 kohdassa tarkoitettuja edellytyksiä ei noudateta, vakuudet menetetään. Tällöin kyseinen määrä vähennetään Euroopan maatalouden ohjaus- ja tukirahaston (EMOTR) tukiosaston kuluista ja erityisesti asetuksen (ETY) N:o 1079/77 4 artiklassa tarkoitetuista toimenpiteistä aiheutuneista kustannuksista. 8 artikla 1 Kunkin 1 artiklan 1 kohdassa tarkoitetusta tutkimustyöstä vastaavan tutkimuslaitoksen, järjestön tai yrityksen on annettava toimivaltaiselle elimelle tiedoksi neljän kuukauden määräajan kuluessa sopimuksessa vahvistetusta toimenpiteiden viimeisestä toteuttamispäivästä yksityiskohtainen kertomus myönnettyjen yhteisön varojen käytöstä ja kyseisen tutkimustyön odotettavista tuloksista, erityisesti maidon ja maitotuotteiden myynnin kehityksestä. Jos kertomus esitetään säädetyn neljän kuukauden määräajan jälkeen, yhteisön rahoituksesta pidätetään 10 prosenttia kultakin tämän määräajan päättymisen jälkeiseltä kuukaudelta. 2 Kyseisen toimivaltaisen elimen on toimitettava komissiolle todistus sopimuksen asianmukaisesta päättämisestä kunkin toteutetun sopimuksen osalta sekä yksi kappale loppukertomuksesta. 3 Töiden tuloksia ei voida julkaista ilman komission lupaa. 9 artikla Tämä asetus tulee voimaan 1 päivänä toukokuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 1992. Komission puolesta Ray MAC SHARRY Komission jäsen (1) EYVL N:o L 131, 26.5.1977, s. 6 (2) EYVL N:o L 150, 15.6.1991, s. 23 (3) EYVL N:o L 98, 11.4.1978, s. 5 (4) EYVL N:o L 152, 8.6.1978, s. 11 (5) EYVL N:o L 132, 20.5.1978, s. 48 (6) EYVL N:o L 101, 21.4.1990, s. 26 (7) EYVL N:o L 148, 28.6.1968, s. 13 LIITE Tutkimuslaitoksille, järjestöille ja yrityksille ilmoitetaan 3 artiklan 3 kohdan mukaisesti, että ehdotukset on toimitettava säädetyssä määräajassa seuraaville toimivaltaisille viranomaisille jäljempänä ilmoitettujen täydentävien yksityiskohtaisten sääntöjen mukaisesti. >TAULUKON PAIKKA>